Почетак Првог светског рата, јула 1914. године, затекао га је на одслужењу војног рока у Крагујевцу. Након избијања рата, био је распоређен у Прву чету Другог батаљона Петог пешадијског пука Дринске дивизије. Са овом јединицом учествовао је у борбама на Церу и Дрини, током лета и ране јесени 1914. године. Лековић се у овим борбама истакао храброшћу, а заробио je и неколико непријатељских војника. Након Колубарске битке и победничке офанзиве српске војске, са својом јединицом је избио на Саву, у близини Обреновца. Тада је почела велика епидемија тифуса, па се Петар разболео од тифуса. Након оздрављења, накратко се вратио кући, али се убрзо вратио у своју јединицу.